Diari Oficial de la Generalitat Valenciana


Sumari del DOGV 3546, del 26-07-1999 (1999/6525)

Informació pública de l'aprovació del Projecte d'Urbanització del Tram de Rotonda de la Carretera del Grau.
-----------------------------------------------------------------------------------------------------------

### Dades del document

Número de DOGV
:   3546

Data del DOGV
:   26-07-1999

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   1999/6525


Organisme emissor
:   Ajuntament de Borriana

Tipus de document
:   Anunci

Informació pública de l'aprovació del Projecte d'Urbanització del Tram de Rotonda de la Carretera del Grau. [1999/Q6525]
  
L'Alcaldia Presidència, mitjançant el Decret de data 2 de juny de 1999, ha resolt:
  
Primer
  
Aprovar el Projecte d'Urbanització del Tram de Rotonda de la Carretera del Grau, presentat per Actividades Integradas Urbanísticas, SL, amb un pressupost d'21.193.148 de pessetes (impost sobre el valor afegit inclòs), per a executar-lo amb subjecció a les condicions següents:
  
a) Prèviament a l'inici de les obres, l'urbanitzador haurà de designar els tècnics superior i de grau mitjà que hagen d'assumir la direcció de l'obra. Aquests seran responsables de la realització i coordinació de les obres i actuaran d'enllaç amb els serveis tècnics municipals, a aquests efectes.
  
b) En l'execució del projecte, caldrà atenir-se a les indicacions i supervisió del servei tècnic municipal, i l'urbanitzador haurà de realitzar aquelles operacions necessàries per a l'adequada coordinació i connexió de les obres d'urbanització de la rotonda amb les de la unitat d'execució B-8, segons determinen els serveis tècnics municipals sobre el terreny i de conformitat amb les actuacions conjuntes ja iniciades amb l'urbanitzador de la citada unitat d'execució confrontant.
  
c) Seran aplicables les disposicions relatives al replanteig, el control i la recepció de les obres establides en la legislació de contractes de l'estat.
  
d) Caldrà aportar una còpia en suport magnètic adequat als mitjans informàtics municipals del Projecte d'Urbanització, tant de la documentació gràfica com escrita d'aquest i de la informació de l'obra realment realitzada.
  
e) Els certificats d'obra i, en particular, el de liquidació els visaran els serveis tècnics municipals.
  
Segon
  
Trametre el Projecte d'Urbanització a la Conselleria d'Obres Públiques, Urbanisme i Transports, en compliment del que disposa l'article 59.3 Llei Reguladora de l'Activitat Urbanística.
  
Tercer
  
Publicar l'aprovació definitiva en el Diari Oficial de la Generalitat Valenciana, tal com disposa l'article 34 de la Llei 6/1994.
  
Quart
  
Notificar el present acte als interessats, i comunicar-los que contra aquest, per tal de posar fi a la via administrativa, podran interposar-hi, en el termini d'un mes, un recurs potestatiu de reposició davant aquesta Alcaldia, o, en el termini de dos mesos, un recurs contenciós administratiu davant la Sala d'aquesta jurisdicció del Tribunal Superior de Justícia de la Comunitat Valenciana, de conformitat amb el que disposa l'article 116.1 de la Llei 30/1992, de 26 de novembre, i l'article 46 de la Llei 29/1998, de 13 de juliol.